Diari Oficial de la Generalitat Valenciana


Sumari del DOGV 3971, del 02-04-2001 (2001/2395)

RESOLUCIÓ de 16 de febrer de 2001, de la Direcció General d'Indústria i Energia, per la qual s'autoritza administrativament a Iberdrola, SA, i s'aprova el projecte d'execució d'ampliació de la subestació transformadora de 400/220/132/33 kV denominada ST Catadau, situada a Catadau (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2395


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 16 de febrer de 2001, de la Direcció General d'Indústria i Energia, per la qual s'autoritza administrativament a Iberdrola, SA, i s'aprova el projecte d'execució d'ampliació de la subestació transformadora de 400/220/132/33 kV denominada ST Catadau, situada a Catadau (València). [2001/Q2395]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu al projecte d'execució d'ampliació de la subestació transformadora de 400/220/132/33 kV denominada ST Catadau, situada a Catadau, província de València.
  
Atés que la sol·licitud indicada ha seguit al Servei Territorial d'Indústria i Energia de València la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 novembre, del Sector Elèctric.
  
Atés que en el període d'informació pública no s'han presentat al·legacions al projecte tècnic.
  
Vist l'informe favorable emés per l'òrgan instructor de l'expedient amb data del registre d'eixida de 9 de gener de 2001 (número 558), del dit òrgan.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA, l'ampliació de la subestació transformadora de 400/220/132/33 kV denominada ST Catadau, situada a Catadau, província de València. L'abast d'aquesta ampliació és el següent:
  
Instal·lació al carrer del mòdul 6 d'un autotransformador de 450/450/100 MVA i relació de transformació 400±10%/138/33 kV, tres autovàlvules, tres interruptors unipolars de tall en SF6, tres transformadors d'intensitat i un transformador de tensió capacitiu en la fase 0.
  
Prolongació de l'embarrat en tres posicions, de les quals se n'equiparan dues: una d'enllaç de barres i una de l'autotransformador procedent del nivell de 400 kV (AT-4). A banda s'equipararan dues posicions actualment existents: línies Torrent i Juan Urrutia 2.
  
Es realitzarà un recorregut de rases de control adequat a l'ampliació, unint-lo amb l'existent. També es connectarà al sistema de drenatges de la zona ampliada amb el sistema existent, i s'adaptarà el sistema de posada a terra per a completar-ne la reforma.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de València, a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se un recurs d'alçada davant el conseller d'Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 16 de febrer de 2001.- El director general d'Indústria i Energia: José Monzonís Salvia.